Informacijos saugumo vadovo funkcijų paslaugų

TECHNINĖ SPECIFIKACIJA

I SKYRIUS
PIRKIMO TIPAS
1.	Paslaugų pirkimas.
II SKYRIUS
TIKSLAS
2.	 Lietuvos Respublikos Ryšių reguliavimo tarnyba (toliau – Užsakovas, Organizacija) siekdama Organizacijoje užtikrinti informacijos ir kibernetinio saugumo atitiktį reglamentuojantiems teisės aktams, perka kibernetinio saugumo vadovo (toliau ‒ KSV) funkcijų paslaugas.
III SKYRIUS
PASLAUGŲ APRAŠYMAS IR TEIKIMO APIMTIS
3.	Informacijos saugumo vadovo funkcijų paslaugos apima konsultavimą šiose srityse:
3.1.	Dėl Informacijos saugos ir kibernetinio saugumo politikos.
3.2.	IT turto vertinimo (saugumo ir suderinamumo su kita valdoma įranga).
3.3.	Žmogiškųjų išteklių saugumo.
3.4.	Informacijos saugumo incidentų valdymo.
3.5.	Organizacijos atsparumo kibernetiniams ir informacijos saugos incidentams didinimo.
3.6.	Informacinių sistemų, jose tvarkomos elektroninės informacijos, informacinių išteklių svarbos vertinimo.
3.7.	Informacijos saugos ir kibernetinio saugumo rizikos vertinimo.
3.8.	Informacijos saugumo incidentų valdymo.
3.9.	Techninės ir programinės įrangos gamintojų ir tiekėjų atitikties vertinimo.
3.10.	Veiklos tęstinumo valdymo informacijos saugumo aspektu.
3.11.	Atitikties įstatymams ir kitiems teisės aktams.
3.12.	Organizacijos darbuotojų mokymų.
3.13.	Konsultavimo įsigyjant, kuriant, prižiūrint informacinių technologijų (toliau – IT) informacines sistemas, IT technines ir programines priemones, ryšius, duomenų centro ar kitas IT paslaugas, vertinant naujausias technologijas, tiekimo grandinės saugumą ir kitais su informacijos saugumu susijusiais klausimais.
3.14. Dalyvavimas kibernetinių incidentų sprendime: Dalyvavimas sprendžiant ir valdant kibernetinius incidentus, siekiant sumažinti jų poveikį ir užtikrinti greitą atsigavimą.

4.	Informacijos saugos ir kibernetinio saugumo politikos srityje privalo vykdyti:
4.1.	Saugos politiką įgyvendinančių dokumentų, informacijos saugumo ir kibernetinio saugumo reikalavimus įgyvendinančių dokumentų ruošimą, peržiūrą, gerinimą ir teikimą tvirtinimui pagal Organizacijoje galiojančią tvarką su vidaus ir išorės derintojais bei tvirtintojais (ne rečiau kaip kartą per metus arba pagal poreikį).
4.2.	Rolių ir atsakomybės sričių valdymą: rolių ir atsakomybės sričių tvarkos peržiūra (ne rečiau kaip kartą per metus arba pagal poreikį) ir jų įgyvendinimą bei rekomendacijų teikimą Organizacijai.
4.3.	Rizikos valdymą: rizikos valdymo tvarkos peržiūra, rizikos vertinimą (ne rečiau kaip kartą per metus arba pagal poreikį), gerinimo rekomendacijų teikimas Organizacijai.
4.4.	Informacinės saugos ir kibernetinio saugumo supratimo valdymą: naudotojų supažindinimo su saugos politikos įgyvendinimo dokumentais ir teisės aktais organizavimas, vidinio komunikacinio informacijos saugos ir kibernetinio saugumo aktualijoms kanalo palaikymas, informacinių žinučių apie grėsmes, tendencijas, pokyčius Organizacijoje, numatomus informacijos saugumo procesų pokyčius, tvaraus kibernetinio saugumo principų kūrimas lietuvių kalba ne rečiau kaip du kartus per mėnesį.
4.5.	Incidentų valdymą: pasiruošimo elektroninės informacijos saugos ir kibernetiniams incidentams vertinimas, elektroninės informacijos saugos incidento valdymo procedūrų kūrimas ir integravimas, gavus pranešimą apie neteisėtus veiksmus su IS arba su lokalioje IS tvarkomais duomenimis.
4.6.	Elektroninės informacijos saugos incidentų ir kibernetinių incidentų tyrimo koordinavimą.
4.7.	Privalomos atskaitomybės valdymą: teisės aktuose nustatytais terminais informacijos apie didelės ir vidutinės reikšmės kibernetinio incidento sustabdymą ir pašalinimą teikimas Nacionaliniam kibernetinio saugumo centrui prie Krašto apsaugos ministerijos (pagal poreikį), mažos reikšmės incidentų ataskaitos teikimas Nacionaliniam kibernetinio saugumo centrui ne rečiau kaip kartą per mėnesį (pagal poreikį), informacinių išteklių svarbos vertinimo ar kitų ataskaitų (pagal poreikį).
4.8.	Informacinių sistemų (toliau – IS) naudotojų ir administratorių teisių valdymą: IS naudotojų ir administratorių administravimo tvarkos peržiūra, keitimas, tvarkos gerinimo rekomendacijų teikimas Organizacijai (ne rečiau kaip kartą per metus arba pagal poreikį), IS naudotojų ir administratorių administravimo taisyklių auditą, įgyvendinimo priežiūrą ir jų laikymosi kontrolę.
4.9.	Patalpų ir aplinkos saugumo užtikrinimo priemonių kontrolę ir valdymą: fizinės apsaugos tvarkos peržiūra, keitimas, tvarkos gerinimo rekomendacijų teikimas Organizacijai (ne rečiau kaip kartą per metus arba pagal poreikį), darbuotojų, turinčių teisę įeiti į tarnybinių stočių ir tinklo perdavimo įrangos patalpas, sąrašo peržiūrėjimas ir teikimas Organizacijai (ne rečiau kaip du kartus per metus), jų darbo sąlygų (darbo vietų temperatūros,  drėgnumo ir kt.) įvertinimas.
4.10.	Informacinių sistemų, duomenų bazių kopijų valdymą: atsarginių kopijų kūrimo politikos peržiūra, keitimas, tvarkos gerinimo rekomendacijų teikimas Organizacijai (ne rečiau kaip kartą per metus arba pagal poreikį), organizavimas ir dalyvavimas atkūrimo iš atsarginių kopijų proceso (ne rečiau kaip kartą per metus arba pagal poreikį).
4.11.	Techninės ir programinės įrangos eksploatavimo ciklo valdymą: IS funkcionalumo, programinės ir techninės įrangos keitimo, atnaujinimo, naikinimo procesų tvarkos peržiūra, koregavimas, tvarkos gerinimo rekomendacijų teikimas Organizacijai (ne rečiau kaip kartą per metus arba pagal poreikį), leidžiamos naudoti programinės įrangos sąrašo atnaujinimas (ne rečiau kaip kartą per metus arba pagal poreikį).
4.12.	Mobiliųjų įrenginių valdymą: mobiliųjų įrenginių techninės ir programinės įrangos naudojimo politikos peržiūra, nustatymas, koregavimas ir įgyvendinimo koordinavimas, tvarkos kūrimas, jos gerinimo ir prevencinių priemonių rekomendacijų teikimas Organizacijai ne rečiau kaip kartą per metus arba pagal poreikį.
4.13.	Jautrių duomenų valdymą: jautrių duomenų valdymo politikos peržiūra, koregavimas, tvarkos gerinimo ir prevencinių priemonių rekomendacijų teikimas Organizacijai ne rečiau kaip kartą per metus arba pagal poreikį, politikos įgyvendinimo koordinavimas, kuris apima, bet neapsiriboja, informacijos įkėlimu iš išorės, informacijos siuntimu Organizacijos viduje ir į išorę, informacijos persiuntimu ne į ES ir NATO valstybes.
4.14.	Duomenų laikmenų valdymą: duomenų laikmenų politikos nustatymas, gerinimas ir įgyvendinimo koordinavimas, duomenų laikmenų naudojimo rizikos vertinimas (ne rečiau kaip kartą per metus arba pagal poreikį), prevencinių priemonių rekomendacijų teikimas (pagal poreikį).
4.15.	Veiklos tęstinumo valdymą: IS veiklos tęstinumo valdymo plano peržiūra ir gerinimas ne rečiau nei kartą per metus arba pagal poreikį, testavimo organizavimas ir dalyvavimas jame, veiklos tęstinumo valdymo plano veiksmingumo vertinimas po plano išbandymo (pagal poreikį).
4.16.	Tvaraus elektroninės informacijos tvarkymo ir kibernetinio saugumo politikos gerinimą: kurti, gerinti ir įgyvendinti tvarios politikos principus pagal LST EN ISO 14001 arba lygiaverčius reikalavimus, pagal poreikį atlikti įsigyjamos IT įrangos vertinimą pagal energijos suvartojimą, gyvavimo ciklo pratęsimą bei CO2 emisiją, pavojingų aplinkai medžiagų naudojimą ir kitus analogiškus reikalavimus.
4.17.	Už kibernetinį saugumą atsakingo asmens  funkcijų vykdymą, kuris nustatytas Lietuvos Respublikos kibernetinio saugumo įstatyme.
4.18.	Kibernetinių pratybų organizavimą (kai organizacija dalyvauja nacionaliniu mastu organizuojamose pratybose arba organizuojama pagal poreikį).
4.19      Ruošti ir atnaujinti reikalingus dokumentus, skirtus įgyvendinti aukščiau minėtus planus ir politiką.
5.	Žmogiškųjų išteklių saugumo srityje privalo: 
5.1.	Gerinti darbuotojų informavimą apie saugumo politiką, procedūras ir geriausias praktikas (ne rečiau nei kartą per metus arba pagal poreikį).
5.2.	Kuo efektyviau organizuoti darbuotojų mokymus ir didinti darbuotojų kibernetinį raštingumą (pagal poreikį arba po mokymų).
5.3.	Užtikrinti naudotojo prisijungimo duomenų, jautrios informacijos saugumą (ne rečiau nei kartą per metus arba pagal poreikį).
5.4.	Kelti saugumo sąmoningumą, kad darbuotojas atsitiktinai ar tyčia nepažeistų saugumo taisyklių (ne rečiau nei kartą per metus arba pagal poreikį).
5.5.	Konsultuoti dėl informacijos saugos politikos ir saugos taisyklių taikymo, pagal kompetenciją atsakyti į kitus su informacijos sauga susijusius klausimus. 
5.6               Mokymai ir konsultacijos pravedamos atsižvelgiant į geriausias metodikas.

6.	Privalo teikti Organizacijos vadovybei pasiūlymus ir rekomendacijas dėl:
6.1.	Saugos nuostatų, saugos politiką įgyvendinančių dokumentų, kibernetinio saugumo reikalavimus įgyvendinančių dokumentų priėmimo, keitimo ar panaikinimo.
6.2.	Kibernetinio saugumo stebėsenos, kontrolės ir užtikrinimo vykdymo.
6.3.	Informacinių technologijų saugos reikalavimų, informacijos saugumo ir kibernetinio saugumo reikalavimų atitikties vertinimo atlikimo.
6.4.	Reikalavimų administratorių kompetencijai bei pareigybei nustatymo.
6.5.	Organizacinių ir techninių priemonių, skirtų informacijos saugumo ir kibernetinio saugumo užtikrinimo bei kontrolės, diegimo. Organizacinių ir techninių priemonių, skirtų informacijos saugumo ir kibernetinio saugumo užtikrinimui ir kontrolei, konsultavimas parenkant ir perkant IT techninę ir programinę įrangą.
6.6.	IS naudotojų kompetencijų kėlimo.
6.7.	IT strategijos ir strateginių tikslų nustatymo.

7.	Informacijos saugumo incidentų valdymo srityje privalo užtikrinti:
7.1.	Incidentų valdymo plano paruošimą arba koregavimą pagal galiojančius įstatymų reikalavimus ir Lietuvoje taikomus standartus.
7.2.	Dalyvavimą incidento tyrime, vertinimo ir analizės procesuose (pagal įgaliojimus).
7.3.	Informacijos saugumo incidento metu atsakingų asmenų konsultavimą ir rekomendacijų teikimą.
7.4.	Dalyvavimą Organizacijos bendradarbiavimo su Nacionaliniu kibernetinio saugumo centru prie Krašto apsaugos ministerijos procese ir komunikacijoje (pagal įgaliojimus ir poreikį).
7.5.	Komunikacinio plano prieš/per/po incidento sudarymą (suinteresuotų šalių nustatymas, vidinės ir išorinės komunikacinių žinučių žemėlapio sudarymas) ir gerinimą. Komunikacinis planas turi būti peržiūrimas ne rečiau kaip kartą per metus arba pagal poreikį.

8.	Organizacijos atsparumo kibernetiniams ir informacijos saugos incidentams didinimo srityje privalo:
8.1.	Atlikti informacinių sistemų kibernetinio saugumo būklės, atsparumo grėsmėms ir informacijos vagystėms analizę, kylančių grėsmių, rizikų ir pažeidžiamų vietų vertinimo koordinavimą, IS kritiškumo įvertinimą.
8.2.	Atlikti Informacinių sistemų saugos atitikties Lietuvos Respublikos teisės aktams vertinimą ne rečiau nei kartą per metus arba pagal poreikį.
8.3.	Atlikti elektroninės informacijos saugos incidentų ir kibernetinių incidentų tyrimo koordinavimą ir informavimą..
8.4.	Atlikti informacinių technologijų saugos atitikties išorinio vertinimo organizavimą ne rečiau kaip kartą per metus arba pagal poreikį arba, jei vertinimas buvo atliktas trečiųjų šalių, rezultatų vertinimą, kurio metu:
8.4.1. 	įvertinama, ar IS elektroninės informacijos saugos dokumentai atitinka realią informacijos saugos situaciją;
8.4.2. inventorizuojama IS techninė ir programinė įranga, vertinamas valdomų IS kritiškumas;
8.4.3. patikrinamos atsitiktinai parinktos IS naudotojų kompiuterizuotos darbo vietos (ne mažiau 10%);
8.4.4. patikrinama visose tarnybinėse stotyse įdiegta sisteminė ir taikomoji programinė įranga;
8.4.5. įvertinama IS naudotojams suteiktų teisių ir vykdomų funkcijų atitiktis; 
8.4.6. įvertinamos perimetro apsaugos priemonės;
8.4.7. įvertinamos eksploatuojamos techninės analizės priemonės ir galimybė nedelsiant reaguoti į incidentus;
8.4.8. įvertinamas pasirengimas užtikrinti IS veiklos tęstinumą įvykus elektroninės informacijos saugos ar kibernetinio saugumo incidentui.

9.	Informacinių sistemų, jose tvarkomos elektroninės informacijos, informacinių išteklių svarbos vertinime privalo:
9.1.	Pagal Ekonomikos ir inovacijų ministerijos patvirtintą  metodiką prireikus atnaujinti informacinių išteklių svarbos vertinimą (pagal poreikį) ir, jei toks vertinimas bus atliekamas, teikti ataskaitas Organizacijai.

10.	Vertinant informacijos saugos ir kibernetinio saugumo riziką privalo:
10.1.	Parengti informacinių išteklių sąrašą ir ne rečiau nei kartą per metus peržiūrėti ir, esant poreikiui, atnaujinti informacinių išteklių sąrašą.
10.2.	Ne rečiau nei kartą per metus atlikti kibernetinio saugumo rizikos valdymo priemonių veiksmingumo vertinimą ir pateikti Organizacijai ataskaitą.
10.3.	Teikti kibernetinės rizikos vertinimo ataskaitas į Valstybės informacinių išteklių atitikties elektroninės informacijos saugos reikalavimams stebėsenos sistemą (ARSIS) pagal Nacionalinio kibernetinio saugumo centro nustatytą ataskaitos formą (pagal įgaliojimus ir poreikį).
10.4.	Ne rečiau nei kartą per metus arba po aktualių pokyčių atlikti informacijos nutekėjimo rizikos vertinimą, ataskaitą ir gerinimo rekomendacijas pateikti Organizacijai.
10.5. 	Atlikti naujos techninės ir programinės įrangos gamintojų ir tiekėjų rizikos vertinimą (pagal poreikį).
10.6.	Techninės ir programinės įrangos gamintojų ir tiekėjų rizikos vertinimas pagal poreikį.

11.	Vykdant organizacijos darbuotojų mokymus privalo:
11.1.	Organizuoti ir pravesti mokymų kursą 1 kartą per metus ir/arba parengti medžiagą mokymams arba padaryti mokymų vaizdo įrašą (mokymų forma pagal atskirą susiderinimą) informacijos saugumo ir kibernetinio saugumo klausimais kompiuterinių darbo vietų naudotojams (preliminarus skaičius Organizacijoje – 170 naudotojų, kurie skirstomi į dvi arba daugiau grupių). Kursų metu darbuotojai turi būti supažindinami su: Organizacijai taikomais informacijos saugos ir kibernetinio saugumo reikalavimais numatytais įstatymuose bei teisės aktuose, Organizacijos patvirtinta informacijos saugos ir kibernetinio saugumo politika, elektroninės informacijos saugaus tvarkymo principų (konfidencialumas, vientisumas, prieinamumas) laikymosi tvarka, kibernetinio saugumo naujovėmis, tvaraus kibernetinio saugumo politikos principais ir kt.;
11.2.	Pateikti savarankiško mokymosi priemonių informacijos saugumo ir kibernetinio saugumo temomis sąrašą.

12. 	Tiekėjas privalo teikti bent šias ataskaitas:
12.1.	ketvirtinės Informacijos saugos ataskaitas apie suteiktas paslaugas už praeitą kalendorinį mėnesį, kuri turi būti pateikiama iki einamojo mėnesio 15 dienos;
12.2. Ketvirtinėje Informacijos saugos ataskaitoje turi būti pateikta: išorės aplinkos pokyčiai (pvz. nauji teisės aktai, grėsmės; organizacijose įvykę incidentai; dabartinis rizikos lygis, atsižvelgiant į esamus Informacijos saugos indikatorius; per ketvirtį padaryti Informacijos saugos darbai, planuojami Informacijos saugos darbai).
12.4.	visos kitos ataskaitos, kurios nurodytos šios techninės specifikacijos aukščiau esančiose dalyse.
Pastaba. Visi šioje techninėje specifikacijoje nurodyti terminai skaičiuojami nuo sutarties įsigaliojimo dienos, jeigu konkrečiame reikalavime nenurodyta kitaip.

13.	Kiti reikalavimai paslaugų teikimui:
13.1.	Pradėdamas teikti paslaugas (ne vėliau kaip per 10 darbo dienų) nuo Sutarties įsigaliojimo datos, Tiekėjas privalo pateikti ir suderinti su Užsakovu preliminarų metinį paslaugų teikimo planą, įvertinęs šios sutarties III skyriuje numatytus galimus darbus, pateiktas auditų rekomendacijas, bei auditų rekomendacijų įgyvendinimo priemonių planus. Preliminarus metinis paslaugų planas turi būti peržiūrimas ir tikslinimas ne rečiau kaip kas ketvirtį.
13.2.	Atsižvelgiant į preliminarų metinį paslaugų teikimo planą ne vėliau kaip likus 5 darbo dienoms iki kito mėnesio pradžios Teikėjas turi parengti ir suderinti su Užsakovu kito mėnesio paslaugų teikimo planą, nurodant planuojamas vykdyti konkrečias užduotis pasirinktas iš techninės specifikacijos bei jų atlikimo apimtis darbo valandomis ir paslaugų teikimo formą. Preliminarus vidutinis darbo valandų kiekis per mėnesį - 14 val., tačiau tikslus valandų kiekis (mažesnis ar didesnis) suderinamas raštu ar el. paštu su užsakovu planuojant konkrečias užduotis. Jei mėnesio eigoje užduotims atlikti buvo sunaudota mažiau valandų nei buvo suplanuota, likusios nepanaudotos darbo valandos panaudojamos vėlesniais mėnesiais iki sutarties galiojimo pabaigos.
	Paslaugos pavadinimas
	Preliminarus 
valandų kiekis 
	1 val. įkainis be PVM, eur

	Informacijos saugos pareigūno paslaugos
	14 val. per mėnesį, arba 168 val. per metus
	



13.3.	Informacijos saugumo bei kibernetinių incidentų atvejais Užsakovui informavus Tiekėją el. paštu arba telefonu Tiekėjas privalo nedelsiant teikti paslaugas, numatytas šios techninės specifikacijos 8.3 punkte.
IV SKYRIUS
TAISYKLĖS IR STANDARTAI
14.	Tiekdamas paslaugą Tiekėjas privalo vadovautis https://www.nksc.lt/aktualu.html tinklalapyje skiltyse Kibernetinio saugumo reglamentavimas, Valstybės informacinių išteklių reglamentavimas, kitais Organizacijai taikomais nurodytais teisės aktais.
15.	Kitomis instrukcijomis ir aprašais pagal poreikį, reglamentuojančiais techninės ir programinės įrangos naudojimą Organizacijoje.
16.	Tiekdamas paslaugą Organizacijoje, Tiekėjas privalo vadovautis Organizacijoje atliktų išorinių auditų rekomendacijomis, susijusiomis su informacine, kibernetine sauga, bei IT valdymu (išorinių auditų rekomendacijos bus pateiktos tik Tiekėjui iki sutarties vykdymo pradžios).
V SKYRIUS
PASLAUGŲ VYKDYMO VIETA IR APIMTIS
17.	Paslaugų teikimo apimtis ir vieta. Paslaugos teikiamos nuotoliniu būdu, išskyrus šioje lentelėje numatytas valandas fiziniam atvykimui į Užsakovo patalpas:

	Paslaugų teikimo forma
	Paslaugų teikimo vieta
	Paslaugų apimtis

	Fizinis atvykimas
	Mortos g. 14, Vilnius
	Ne mažiau 2 valandos per 30 kalendorinių dienų

	Nuotolinis konsultavimas
	Elektroniniu paštu, Microsoft Teams platforma, telefonu
	12 val., pagal patvirtintą darbų planą ir atskirus susitarimus su Organizacija


VI SKYRIUS
PASLAUGŲ SUTEIKIMO TERMINAS
18.	Paslaugų suteikimo terminas – 12 mėnesių nuo sutarties įsigaliojimo dienos. 
VII SKYRIUS
PATALPOS
19.	Paslaugų teikimo laikotarpiui, esant poreikiui, Tiekėjui neatlygintinai bus suteikta darbo vieta su prieiga prie interneto.
VIII SKYRIUS
TECHNINĖ IR PROGRAMINĖ ĮRANGA

20.	Tiekėjas užtikrina, kad turės pakankamai sutarties įgyvendinimui reikalingų išteklių.
21.	Pagal šią paslaugų sutartį Užsakovo vardu negali būti perkama ar baigus vykdyti sutartį Užsakovui perduodama jokia techninė ar programinė įranga, reikalinga sutarties įgyvendinimui.
IX SKYRIUS
KITOS IŠLAIDOS
22.	Visos kitos išlaidos, susijusios su sutarties įgyvendinimu, turi būti įskaičiuotos į bendrą sutarties kainą. Jokios papildomos išlaidos, neįskaičiuotos į sutarties kainą kompensuojamos nebus.
[bookmark: _Hlk85208992]X SKYRIUS 
DOKUMENTAI
23.	Visi Tiekėjo rengiami dokumentai turi būti parengti lietuvių kalba.
24.	Pateiktus derinimui dokumentus Užsakovas įvertina ne vėliau nei per 10 kalendorinių dienų nuo jų pateikimo. Įvertinimo terminai gali būti keičiami Paslaugų teikėjui ir Užsakovui susitarus.
25.	Visos ataskaitos turi būti apsaugotos slaptažodžiu ir teikiamos skaitmeniniu formatu.
XI SKYRIUS
KITI REIKALAVIMAI
26.	Visos Tiekėjo siūlomos paslaugos bei naudojama techninė ir programinė įranga neturi kelti grėsmės nacionaliniam saugumui Lietuvos Respublikos viešųjų pirkimų įstatymo 37 str. 9 d. prasme.
27.	Tiekėjas (ir visų lygių subtiekėjai) privalo pasirašyti konfidencialumo sutartį.


